La lletricidá (del griegu elektron, cuyo significáu ye ámbare) ye un fenómenu físicu cuyo orixe son les cargues llétriques y cuya enerxía manifiéstase en fenómenos mecánicos, térmicos, lluminosos y químicos, ente otros. Puédese observar de miente natural en fenómenos atmosféricos, por exemplu los rayos, que son descargues llétriques feches pola tresferencia denerxía ente la ionosfera y la superficie terrestre, (procesu complexu del que los rayos solo formen una parte). Otros mecanismos llétricos naturales podémoslos atopar en procesos biolóxicos, comol funcionamientu del sistema nerviosu. Ye la base del funcionamientu de munches máquines, dende pequeños electrodomésticos hasta sistemes de gran potencia como los trenes dalta velocidá, y asinamesmo de tolos preseos electrónicos. Arriendes ye esencial pal aniciu de sustancies químiques como laluminiu y el cloru.